Οι κολπικές λοιμώξεις μπορεί να έχουν αρκετές αιτίες. Εάν έχετε μία κολπική λοίμωξη, ο γιατρός θα διαγνώσει και θα αντιμετωπίσει την πάθηση με βάση την αιτία.
Κοινές αιτίες κολπικών λοιμώξεων περιλαμβάνουν:
Βακτηριακές λοιμώξεις. Συγκεκριμένα βακτήρια εντοπίζονται συχνά στον κόλπο και μία υπερανάπτυξη αυτών μπορεί να προκαλέσει βακτηριακή κόλπωση.
Μυκητιασικές λοιμώξεις. Οι μυκητιασικές λοιμώξεις συνήθως προκαλούνται από έναν μύκητα που ονομάζεται Candida albicans. Πολλοί παράγοντες, όπως αντιβιοτικά, μειώνουν των αριθμό των αντιμυκητιασικών βακτηρίων στον κόλπο. Αυτή η μείωση μπορεί να οδηγήσει σε υπερανάπτυξη των μυκήτων, προκαλώντας λοίμωξη.
Τριχομονάδωση. Αυτή η κολπική λοίμωξη προκαλείται από ένα πρωτόζωο που μπορεί να μεταδοθεί μέσω της σεξουαλικής επαφής.
Κολπική ατροφία. Η πάθηση συμβαίνει συχνά μετά την εμμηνόπαυση. Μπορεί επίσης να εμφανιστεί και κατά τη διάρκεια άλλων περιόδων της ζωής, όταν τα επίπεδα οιστρογόνων μειώνονται, όπως κατά το θηλασμό. Τα μειωμένα επίπεδα ορμονών μπορούν να προκαλέσουν λέπτυνση και ξηρότητα του κόλπου. Αυτό μπορεί να οδηγήσει σε κολπική φλεγμονή.
Ερεθιστικά. Σαπούνια, αφρόλουτρα, αρώματα και κολπικά αντισυλληπτικά μπορούν να ερεθίσουν τον κόλπο, με αποτέλεσμα την εμφάνιση φλεγμονής. Τα πολύ σφιχτά ρούχα μπορούν επίσης να προκαλέσουν εξανθήματα λόγω ζέστης που ερεθίζουν τον κόλπο.
Σε κάποιες περιπτώσεις, ο γιατρός μπορεί να μην είναι σε θέση να καθορίσει την αιτία της κολπικής λοίμωξης. Αυτή η πάθηση είναι γνωστή ως μη ειδική αιδοιοκολπίτιδα. Μπορεί να παρουσιαστεί σε γυναίκες οποιασδήποτε ηλικίας, αλλά είναι περισσότερο κοινή στα νεαρά κορίτσια που δεν έχουν εισέλθει ακόμη στην εφηβεία.